# Hvorfor mistet Navalnyj samvittighetsfangestatus hos Amnesty – for så å få den tilbake igjen?

Amnesty International har hele tiden krevd at Navalnyj må løslatelses umiddelbart ettersom fengselsdommene han sto overfor var urettmessige og politisk motiverte.

I februar 2021 besluttet Amnesty for øvrig at organisasjonen ikke lenger skulle omtale Navalnyj som en samvittighetsfange. Dette skyldes at Navalnyj for flere år siden hadde kommet med uttalelser som kunne betegnes som hatefulle ytringer, og som han ikke hadde tatt avstand fra siden.

Etter en ny gjennomgang av saken til Alexei Navalnyj i mai 2021, besluttet Amnesty International å igjen betegne Alexei Navalnyj som samvittighetsfange.

Amnesty Internationals nye beslutning bygde på en nødvendig justering av bruken av begrepet ‘samvittighetsfange, der organisasjonen nå ikke lenger vil utelukke å betegne en person som samvittighetsfange på grunnlag av oppførsel og/eller uttalelser som ikke er direkte relatert til grunnlaget for fengslingen.

Amnesty International støttet ikke Navalnyjs politiske program ved å på nytt gi han status som samvittighetsfange, men håpet det ville bidra til at russiske myndigheter respekterte Navalnyjs rettigheter, inkludert hans rett til uavhengig medisinsk behandling og rettferdig rettergang.

I hele perioden har Amnesty fortsatt å oppfordre alle aktivister og støttespillere til å kreve Alexei Navalnyjs umiddelbare og ubetingede løslatelse fra fengsel, og hans umiddelbare og ubetingede tilgang til uavhengig medisinsk behandling.